**OPTOMETRIST**

**Optometristul** este cel care descifrează viciile de vedere în faza iniţială, le evaluează şi le corectează. Profesia de **Optometrist** este recunoscută în nomenclatorul de meserii din Republica Moldova şi la nivel european prin ECOO (Comisia Europeană de Optică şi Optometrie).

Absolventul specialității de **Optometrie** poate să examineze ochii pacienţilor, să investigheze, să dea recomandări, care permit prevenirea tulburărilor vizuale, să promoveze mijloace care favorizează buna evoluţie a funcţiei vederii. **Optometristul** participă la conceperea şi producerea de echipamente pentru corecţia vederii.

Durata studiilor la specialitatea **Optometrie** este de 4 ani. Pe parcursul studiilor studenții vor beneficia de practică în cadrul Universității Buskerud and Vestfold University College din Norvegia (anul I și III de studii), motiv pentru care cunoașterea limbii engleze este salutabilă.

***Optometristul*** *poate fi:*

* + angajat în instituții medicale pentru a lucra sub directa îndrumare a medicului oftalmolog specialist;
  + angajat în unităţile producătoare de echipament optic de corecție;
  + organizatorul şi conducătorul propriului cabinet optometric, atelier de prelucrare şi montare a ochelarilor şi altor sisteme de corecție;
  + poate activa în laboratoarele pentru testarea capacităţilor vizuale, în instituţii specializate care se ocupă de asistenţa socială a populaţiei şi profilaxie (şcoli, instituţii speciale, cămine de copii instituţionalizaţi etc.);
  + poate activa în cadrul firmelor care se ocupă cu comercializarea şi întreţinerea aparaturii şi echipamentelor optometrice.